Jimjitlik kodeksi 2: Qora baliq izidan

“Jimjitlik kodeksi-2” televizion versiyasida “Qora baliqning izidan” nomi bilan mashhur boʻlgan 1993-yilda Rossiya va Oʻzbekiston hamkorligida suratga olingan kriminal detektiv.КОДЕКС МОЛЧАНИЯ-2 (1993) Kino-teatr.uz Georgiy Vayner va Leonid Slovinning „Oyning qorongʻu tomonida“ hikoyasi asosida 1990-yilda suratga olingan Jimjitlik kodeksi filmining davomi. Ushbu film har biri 85 daqiqadan boʻlgan ikki qismdan iborat. Mazkur film ekranga chiqqandan keyin Georgiy Vayner va Leonid Slovinning "Qora baliq izidan" kitobi nashr etildi. 

 Syujeti 
Filmning bosh qahramoni podpolkovnik Toʻra Samatov Oʻzbekistondagi giyohvand moddalar savdosiga qarshi kurashib, katta jinoiy toʻdani ustidan gʻalaba qozonadi. Ammo jinoyatchilar Samatovni tinch qoʻymay, har xil uydirmalar bilan qamoqqa oldirishadi. Uning xotini va oʻgʻli ham avtohalokat tufayli olamdan koʻz yumadi. Oradan 6 yil vaqt oʻtadi. 1986-yil Samatov ishi qayta koʻrib chiqiladi, hech qanday jinoyat alomatlari topilmagach, qamoqdan ozod qilinadi. U Kaspiy dengizining sharqiy qirgʻogʻidagi shaharga militsiya boshligʻi lavozimiga tayinlanadi. Bu shaharda hech narsadan tap tortmagan brakonyerlar baliqlarni tuxum qoʻyish vaqtida tutib, ularni mahalliy hokimiyat oʻrtasida tarqatadilar. Podpolkovnik tayinlanishidan avval ham shaharda baliqlarni muhofaza qilish punkti yoqib yuborilgan va yongʻin oqibatida inspektor Sattor Abbosov halok boʻlgan edi. Bu qora ikra va osetr baliqlarini sotish bilan shugʻullanuvchi jinoiy uyushmaning ishi boʻladi. Samatov va uning yordamchisi Silov toʻdaning jinoiy faoliyatiga nuqta qoʻyishadi.

 Rollarda 
 Murod Rajabov — podpolkovnik Toʻra Samatov
 Aleksandr Fatyushin — mayor Valentin Silov
 Irina Shevchuk — Toʻra Samatovning rafiqasi Nina
 Yelena Borzova — Anna Muradova
 Boris Ximichev — viloyat prokurori Davidenko
 Baxtiyor Ixtiyorov — xoʻjalik xodimi Vohidov
 Jan Bayjanbayev — militsiya kapitani Xajinur Orezov
 Rasim Balayev — militsiya polkovnigi Agayev
 Viktor Pavlov — militsiya mayori Burakov
 Aleksandr Goloborodko — militsiya generali Nikolay Nazarovich Amirov
 Toʻlqin Tojiyev — Shavkat Kamolovich Qodirov
 Rustam Saʼdullayev — Mazut
 Lev Lemke — Garegin
 Levan Msxiladze — Mirish
 Yelena Barkevich — Rimma Xalilova
 Aleksandr Lenkov — Artur Andrevich Makarov
 Isxar Xishanlo — Bokasso
 Raʼno Kubayeva — Verka
 Karim Mirxodiyev — Umar Quliyev
 Poʻlat Saidqosimov — Jaʼfar Quliyev

 Manbalar 

 Tomosha qilish uchun 
Фильм Кодекс молчания 2 Youtube.com

Turkum:1993-yil filmlari
Turkum:Zinoviy Royzmanning filmlari
Turkum:Inson studiyasi filmlari
Turkum:Paritet studiyasi filmlari
Turkum:Oʻzbekiston detektiv filmlari
Turkum:Politsiya xodimlari haqida filmlar